
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 496 

5 Μαρτίου 2013 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Έγκριση μεταβίβασης της Αδειας ίδρυσης και λει¬ 


τουργίας του ιδιωτικού ελικοδρομίου της «Αερο- 
τεχνικής Α.Ε.» στις Αφίδνες Αττικής στην εταιρεία 

«ΟΟΝΩΟΒ ΝΕ8Τ Ε.Π.Ε.». 1 

Καθιέρωση εξαιρέσεων από την πενθήμερη εργασία 
και 24ωρη λειτουργία υπηρεσιών του Δήμου Δο- 

ξάτου. 2 

Τροποποίηση κανονισμού λειτουργίας του Εκκλησι¬ 


αστικού Ιδρύματος υπό την επωνυμίαν «ΠΑΝΑΓΙΑ 
Η ΠΟΝΟΛΥΤΡΙΑ - ΓΕΝΙΚΟΝ ΦΙΛΟΠΤΩΧΟΝ ΤΑΜΕΙ- 
ΟΝ ΚΑΙ ΕΝΟΡΙΑΚΑ ΤΟΙΑΥΤΑ» της Ιερός Μητροπό- 


λεως Σερρών και Νιγρίτης. 3 

Σύσταση και λειτουργίας Σχολής Βυζαντινής Εκκλη¬ 
σιαστικής Μουσικής τής Ιερός Μητροπόλεως Ιλί¬ 
ου, Αχαρνών και Πετρουπόλεως. 4 


Τροποποίηση κανονισμού λειτουργίας του Εκκλησια¬ 
στικού Ιδρύματος υπό την επωνυμίαν «ΝΙΑΡΧΕΙΟΝ 
ΕΚΚΛΗΣΙΑΣΤΙΚΟΝ ΙΔΡΥΜΑ ΒΡΕΦΩΝ ΚΑΙ ΝΗΠΙΩΝ 
“Ο ΑΓΙΟΣ ΣΤΥΛΙΑΝΟΣ”» της Ιερός Μητροπόλεως 


Αλεξανδρουπόλεως. 5 

Α ΠΟΦΑΣΕΙ Σ 

Αριθμ. ΥΠΑ/Δ3/Α/4646/1114 (1) 


Έγκριση μεταβίβασης της Αδειας ίδρυσης και λειτουρ¬ 
γίας του ιδιωτικού ελικοδρομίου της «Αεροτεχνικής 
Α.Ε.» στις Αφίδνες Αττικής στην εταιρεία «ΩΟΝΩΟΒ 
ΝΕ8Τ Ε.Π.Ε.». 

Ο ΥΠΟΥΡΓΟΣ ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπ’ όψιν: 

1. Τις διατάξεις: 

α) Του Ν.Δ. 714/70 αρθρ. 11 εδάφ. στ (ΦΕΚ Α' 238/1970) 
«Περί ιδρύσεως ΔΕΜ και οργανώσεως ΥΠΑ», όπως τρο¬ 
ποποιήθηκε με το Ν. 1340/83 αρ. 2 (ΦΕΚ Α' 35/1983). 

β) του Ν. 3913/2011 περί «Αναδιοργάνωσης της Υπηρε¬ 
σίας Πολιτικής Αεροπορίας και άλλες διατάξεις». 

γ) του Ν. 1815/88 (ΦΕΚ Α' 250/1988) «περί Κύρωσης του 
Κώδικα Αεροπορικού Δικαίου». 


δ) του Π.Δ. 56/89 αρθρ. 7 (ΦΕΚ Α' 28/1989) «Οργανι¬ 
σμός της Υπηρεσίας Πολιτικής Αεροπορίας (ΥΠΑ) του 
Υπ. Μεταφορών και Επικοινωνιών» όπως τροποποιήθηκε 
μεταγενέστερα. 

ε) του Π.Δ. 85/2012 (Α' 141) «Ιδρυση και μετονομασία 
Υπουργείου Μεταφορών και κατάργηση Υπηρεσιών». 

στ) του Π.Δ. 86/2012 (Α' 141) «Διορισμός Υπουργών, 
Αναπληρωτών Υπουργών και Υφυπουργών». 

ζ) του Π.Δ. 19/2009 (ΦΕΚ Α' 35/2009) για την «Ιδρυση, 
κατασκευή, εξοπλισμό, λειτουργία και εκμετάλλευση 
ελικοδρομίων». 

2. Τα περιλαμβανόμενα στο ΑΝΝΕΧ 14-λ/οΙ II «ΗθΙίροιΙε» 
εοοοηά θόίΐίοη - ϋυΐγ 1995 της Σύμβασης του Σικάγο, 
όπως ενσωματώθηκε στην Εθνική Νομοθεσία με την 
απόφαση υπ’ αριθμ. ΥΠΑ/Δ3/Α/2467/490/21-1-2002 
του Υπουργού Μεταφορών και Επικοινωνιών (ΦΕΚ Β' 
177/2002). 

3. Την υπ’ αριθμ. ΥΠΑ/Δ3/Α/33216/7251/29-8-2003 (ΦΕΚ 
Β' 1285) Απόφαση του Υπουργού Μεταφορών και Επικοι¬ 
νωνιών περί «ιδρύσεως και λειτουργίας Ιδιωτικού Ελικο¬ 
δρομίου της «Αεροτεχνικής Α.Ε.» στις Αφίδνες Αττικής. 

4. Την υπ’ αριθμ. 356/11-2-2011 (ΦΕΚ 704/18-2-2011) συμ¬ 
βολαιογραφική πράξη της Συμβολαιογράφου Αθηνών 
Μαρίας Κιτσού, περί συστάσεως Εταιρείας Περιορισμέ¬ 
νης Ευθύνης με την επωνυμία «ΟοηόοΓ Νοεί Ελικοδρό¬ 
μιο - Υπηρεσίες υποστήριξης ελικοπτέρων και εμπορία 
συναφών ειδών». 

5. Το από 25 Φεβρουάριου 2011 ιδιωτικό συμφωνητικό 
μεταξύ της «ΑΕΡΟΤΕΧΝΙΚΗΣ Α.Ε.» και της «ΩΟΝΩΟΒ 
ΝΕ3Τ Ε.Π.Ε.» με το οποίο μεταβιβάζεται η άδεια ίδρυσης 
και λειτουργίας του ελικοδρομίου. 

6. Την υπ’ αριθμ. Φ. 542/οικ. 5803/2012/20-12-2012 Από¬ 
φαση του Γ ενικού Γ ραμματέα Αποκεντρωμένης Διοίκη¬ 
σης Αττικής με θέμα «παράταση ισχύος και συμπλήρωση 
της αρ.ΠΕΧΩ 2600/Φ.Περιβάλ-9/06 ΑΕΠΟ, για τη λει¬ 
τουργία του υφιστάμενου ελικοδρομίου της εταιρείας 
ΟΟΝΩΟΒ ΝΕ8Τ, που βρίσκεται στη θέση Τρασέζα στις 
Αφίδνες Αττικής». 

7. Την υπ’ αριθμ. 45217/20-10-2011 (ΦΕΚ 305/7-11-2011) 
Απόφαση του Αναπληρωτή Υπουργού Περιβάλλοντος, 
Ενέργειας και Κλιματικής Αλλαγής περί έγκρισης εγκα¬ 
τάστασης ελικοδρομίου στη θέση «Τρασέζα» της Δημο¬ 
τικής Ενότητας Αφιδνών του Δήμου Ωρωπού. 

8. Τα τρία συμφωνητικά μίσθωσης του χώρου, συνο¬ 
λικής έκτασης 20539τ.μ., όπου είναι κατασκευασμένο 
το ελικοδρόμιο. 

9. Την υπ’ αριθμ. ΥΠΑ/Δ3/Α/10126/28-12-2011 έκθεση 
επιθεώρησης του ελικοδρομίου από κλιμάκιο υπαλλή¬ 
λων της ΥΠΑ. 

10. Το γεγονός ότι πληρούνται οι προϋποθέσεις που 
θέτει το άρθρο 4 του π.δ. 19/2009. 

11. Την από 3-4-2012 αίτηση της εταιρείας «ΟοηόοΓ Νοεί 
Ε.Π.Ε.» περί μεταβίβασης της άδειας του ελικοδρομίου. 

12. Την υπ’ αριθμ. ΥΠΑ/Δ3/Α/26684/6631/21-8-2012 
απόφαση έγκρισης του εγχειριδίου λειτουργίας του 
ελικοδρομίου Αφιδνών Αττικής. 

13. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

1. Εγκρίνουμε τη μεταβίβαση της άδειας ίδρυσης και 
λειτουργίας ιδιωτικού Ελικοδρομίου με την επωνυμία «Αε- 
ροτεχνική Α.Ε.» στις Αφίδνες Αττικής, στη θέση «Τρασέζα» 
στην εταιρεία «ΟοηόοΓ Νοεί Ε.Π.Ε.» και με νέα επωνυμία του 
ελικοδρομίου «ΑΦΙΔΝΕΣ». Το ελικοδρόμιο είναι κατάλληλο 
για χρήση από ελικόπτερα μέγιστου ολικού μήκους 17,5 μ., 
για πτήσεις εξ όψεως (\/ΕΒ) κατά τη διάρκεια της ημέρας 
με τα κατωτέρω στοιχεία ελικοδρομίου, τα οποία πληρούν 
τις απαιτήσεις του Παραρτήματος 14, Τόμος II, (Αιίπθχ 14, 
νοίυπίθ II), της Σύμβασης του Σικάγου, ως ακολούθως. 

I. ΦΥΣΙΚΑ ΧΑΡΑΚΤΗΡΙΣΤΙΚΑ 

α) Περιοχή προσγείωσης-ανύψωσης κύκλος διαμέτρου 
22,5 μ, από οπλισμένο σκυρόδεμα. 

β) Ζώνη ασφαλείας πλάτους 6,25 μ. 

γ) Επίπεδα προσέγγισης κλίσης 8% σε αζιμούθιο 064° 
και 214° (σε σχέση με το γεωγραφικό βορρά) από το κέ¬ 
ντρο του ελικοδρομίου, τα οποία εκτείνονται σε μήκος 
1500 μ. από τα εξωτερικά όρια της ζώνης ασφαλείας. 

δ) Υψόμετρο ελικοδρομίου: 292, 28 μέτρα(959.34 πόδια) 
από Μ.Σ.Θ. 

ε) Συντεταγμένες κέντρου ελικοδρομίου: 38° 1Τ 56,33" 
Β και 23° 5Τ 04,78" Α (\Λ/<33 84). 

II. ΟΠΤΙΚΑ ΒΟΗΘΗΜΑΤΑ 

α) Ημερήσια σήμανση ελικοδρομίου με το γράμμα (Η), 
στο κέντρο του δαπέδου, λευκού χρώματος. 

β) Ημερήσια σήμανση περιοχής προσγείωσης - ανύ¬ 
ψωσης με περιμετρική γραμμή λευκού χρώματος. 

γ) Ανεμούριο τοποθετημένο ανατολικά του δαπέδου 
του ελικοδρομίου, και επί της νοτιοανατολικής γωνίας 
του υποστέγου, με φως εμποδίου στην κορυφή του. 

III. ΠΥΡΑΣΦΑΛΕΙΑ 

Η πυρασφάλεια του ελικοδρομίου αντιστοιχεί στην 
κατά ΙΘΑΟ κατηγορία πυρασφάλειας Η2 και περιλαμ¬ 
βάνει: 

Τροχήλατο συγκρότημα παραγωγής υγραφρού παρο¬ 
χής 500 λίτρων νερού/λεπτό. 

Τ ροχήλατο πυροσβεστήρα ξηρός κόνεως 45 κιλών. 

Παροχή ύδατος συνδεδεμένη με δεξαμενή ενεργούς 
χωρητικότητας 25000 λίτρων νερού. 

IV. ΛΟΙΠΟΣ ΕΞΟΠΛΙΣΜΟΣ 

Υπόστεγο για στέγαση και ελαφριά συντήρηση ελι¬ 
κοπτέρων. 

Πίστα δοκιμών και ελέγχων ελικοπτέρων μπροστά 
από το υπόστεγο. 

Δύο υπέργειες δεξαμενές καυσίμου αεριωθουμένων 
αεροσκαφών ϋΕΤ Α1 χωρητικότητας 7.000 λίτρων εκά- 
στη, συνδεδεμένες με αντλία καυσίμου. 


Μπάρα ρυμούλκησης για χρήση όπου και όταν χρει¬ 
άζεται. 

2.0 κάτοχος της παρούσας άδειας είναι υπεύθυνος για 
τη λειτουργία και τη συντήρηση του ελικοδρομίου και 
θα ενημερώνει την Υπηρεσία Πολιτικής Αεροπορίας για 
κάθε μεταβολή της επιχειρησιακής του κατάστασης, σύμ¬ 
φωνα με τις παρ. 1 και 2 του άρθρου 14 του Π.Δ. 19/2009 
(Α' 35), προκειμένου η Υπηρεσία Πολιτικής Αεροπορίας 
να προβεί σε έκδοση σχετικής αεροναυτικής αγγελίας. 

3. Οι λοιπές υποχρεώσεις του φορέα διαχείρισης κα¬ 
θορίζονται στο π.δ. 19/2009 και ειδικότερα στα άρθρα 
13,14,15 και 17 αυτου. 

4. Ο κάτοχος της άδειας ίδρυσης και λειτουργίας 
ελικοδρομίου καθίσταται υπεύθυνος για την πιστή τή¬ 
ρηση των εγκριθέντων περιβαλλοντικών όρων και πε¬ 
ριορισμών, όπως καθορίζονται στη σχετική απόφαση. 

5. Οι πτήσεις προς και από το ελικοδρόμιο θα πραγ¬ 
ματοποιούνται σύμφωνα με: 

• τις ισχύουσες διατάξεις των οικείων Νόμων, Δια¬ 
ταγμάτων, Κανονιστικών Αποφάσεων και Κανονισμών, 
διαδικασιών-οδηγιών της ΥΠΑ και τις ευθύνες των χει¬ 
ριστών των ελικοπτέρων που απορρέουν από αυτές. 

• τις επιδόσεις και τους περιορισμούς των ελικοπτέ¬ 
ρων, ως προς τον τύπο και τα βάρη προσγείωσης-απο- 
γείωσης. 

• τις εκάστοτε καιρικές συνθήκες που επικρατούν 
στην περιοχή. 

6. Ειδικότερα τονίζεται ότι, επειδή το ελικοδρόμιο 
βρίσκεται εντός της ΤΜΑ Τανάγρας, επιβάλλονται οι 
ακόλουθοι ειδικότεροι όροι: 

α) Το ελικοδρόμιο θα λειτουργεί ΜΟΝΟ μετά από 
έγκριση των υπηρεσιών εναέριας κυκλοφορίας του 
αεροδρομίου Τανάγρας και με την προϋπόθεση της 
έγκαιρης κατάθεσης σχεδίου πτήσεως. 

β) Στο ελικοδρόμιο θα εκτελούνται μόνο νΕΒ πτήσεις, 
σύμφωνα με τις διαδικασίες και κανόνες του ΙΟΑΟ, όπως 
περιγράφονται στο ΑΙΡ ΟΒΕΕΟΕ, ενώ η προ πτήσεως 
ενημέρωση για ΝΟΤΑΜε και μετεωρολογικά δελτία είναι 
ευθύνη των πληρωμάτων των ελικοπτέρων. 

γ) Οι δραστηριότητες του ελικοδρομίου θα αναστέλ¬ 
λονται οποτεδήποτε κρίνεται αναγκαίο από τις υπη¬ 
ρεσίες ΕΕΚ του αεροδρομίου Τανάγρας, καθώς αυτό 
επηρεάζει τις δραστηριότητες της Π.Α. 

δ)Ύπαρξη αμφίπλευρης επικοινωνίας μεταξύ Ε/Π και 
υπηρεσιών ΕΕΚ του αεροδρομίου Τανάγρας ή Τατοΐου 
στις συχνότητες 120,25 ή 122,1 ΜΗζ για απογειώσεις από 
το ελικοδρόμιο, πτήσεις εντός ΤΜΑ Τανάγρας, εισόδου 
στην ΤΜΑ Τανάγρας και προσγειώσεις στο ελικοδρόμιο. 

ε) Το αεροδρόμιο Τανάγρας μπορεί να καθιερώσει νΕΒ 
διαδρομές προς και από το ελικοδρόμιο στα πλαίσια 
των αρμοδιοτήτων του. 

στ) Απαγόρευση λήψης φωτογραφιών και νίόθο εντός 
ΤΜΑ Τανάγρας. 

7. Παράβαση των όρων και περιορισμών των από τις 
οικείες διατάξεις καθοριζομένων θεμάτων Δημόσιας 
Ασφάλειας, Εθνικής Αμυνας και Εναέριας Κυκλοφορίας, 
καθώς και κάθε μη σύννομη χρησιμοποίηση του ελικο¬ 
δρομίου, βαρύνει απευθείας τον ιδιοκτήτη ή το χειριστή 
του ελικοπτέρου κατά περίπτωση. 

8. Ειδικά μνημονεύεται η κατά νόμο απαγόρευση της 
απευθείας από και προς το εξωτερικό πτήσης των ελικοπτέ¬ 
ρων χωρίς προηγούμενη στάθμευση σε Διεθνή Αερολιμένα. 

9. Η λειτουργία του ελικοδρομίου αναστέλλεται σύμ¬ 
φωνα με τα προβλεπόμενα στο άρθρο 18 του π.δ. 19/2009 

10. Η Υπηρεσία Πολιτικής Αεροπορίας δημοσιεύει τα 
επιχειρησιακά δεδομένα της παρούσης απόφασης στο 
Εγχειρίδιο Αεροναυτικών Πληροφοριών Ελλάδος (ΑΙΡ 
ΟΒΕΕΟΕ). 

11. Η εποπτεία των ελικοδρομίων και ο εν γένει έλεγχός τους 
με βάση τις εκάστοτε ισχύουσες διεθνείς και εθνικές απαιτή¬ 
σεις για τη λειτουργία και ασφάλεια ελικοδρομίων, ανήκουν 
στην αρμοδιότητα της Υπηρεσίας Πολιτικής Αεροπορίας. 

12. Οι πάσης φύσεως δαπάνες συντήρησης και λει¬ 
τουργίας του βαρύνουν τον ιδιοκτήτη. 

13. θέματα αναγόμενα στην εν γένει ασφάλεια των 
πτήσεων, στον περαιτέρω εξοπλισμό του ελικοδρομίου, 
στις εγκαταστάσεις του κ.λ.π. ρυθμίζονται με απόφαση 
του Υπουργού Ανάπτυξης, Ανταγωνιστικότητας, Υποδο¬ 
μών, Μεταφορών και Δικτύων 

μετά από σχετική εισήγηση της ΥΠΑ. Τροποποίηση 
στα φυσικά χαρακτηριστικά, στα οπτικά βοηθήματα και 
στον πάσης φύσεως εξοπλισμό θα πραγματοποιείται 
μετά από σύμφωνη γνώμη της ΥΠΑ. 

14. Δημιουργία τυχόν εμποδίων στις επιφάνειες περιο¬ 
ρισμού των εμποδίων του ελικοδρομίου και εφόσον δεν 
υπάρχει δυνατότητα αλλαγής των επιφανειών αυτών, θα 
επιφέρει τη μείωση της επιχειρησιακής ικανότητας του 
ελικοδρομίου ή ακόμη και την άρση της λειτουργίας του. 

15. Η άδεια έχει αόριστη ισχύ και δύναται να μεταβι- 
βασθεί ή να εκχωρηθεί μετά από έγκριση του Υπουργού 
Ανάπτυξης, Ανταγωνιστικότητας, Υποδομών, Μεταφο¬ 
ρών και Δικτύων (άρθρο 11 παρ. 1 του Π.Δ. 19/2009). 

16. Η απόφαση αυτή ανακαλείται σύμφωνα με τα προ- 
βλεπόμενα στα άρθρα 19, 23 του Π.Δ. 19/2009, χωρίς 
καμία επιβάρυνση του Δημοσίου. 

17. Τα ελικοδρόμια επιτάσσονται σύμφωνα με τις δι¬ 
ατάξεις της κείμενης νομοθεσίας. Τα ελικοδρόμια μπο¬ 
ρούν να χρησιμοποιηθούν σε περιπτώσεις έκτακτων 
αναγκών, όπως θεομηνίες ή αεροδιακομιδές ασθενών, 
από τις αρμόδιες κρατικές υπηρεσίες και αρχές, χωρίς 
άδεια του φορέα διαχείρισης. 

18. Η παρούσα απόφαση καθώς και η απόφαση Έγκρισης 
Περιβαλλοντικών Όρων, θα πρέπει σε κάθε έλεγχο να βρί¬ 
σκονται στο χώρο του ελικοδρομίου και να επιδεικνύονται 
σε κάθε αρμόδιο, σύμφωνα με την κείμενη νομοθεσία. 

19. Η με αριθμ. πρωτ. ΥΠΑ/Δ3/Α/33216/7251/29-8-2003 
(ΦΕΚ ΒΊ285) Απόφαση του Υπουργού Μεταφορών και 
Επικοινωνιών παύει να ισχύει από δημοσιεύσεως της 
παρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ελληνικό, 19 Φεβρουάριου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΧΑΤΖΗΔΑΚΗΣ 
-♦- 

Αριθμ. 931 (2) 

Καθιέρωση εξαιρέσεων από την πενθήμερη εργασία και 
24ωρη λειτουργία υπηρεσιών του Δήμου Δοξάτου. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 225, 238 και 280 του 
Ν. 3852/2010 (ΦΕΚ 87/τ.Α77-6-2010) «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης 
- Πρόγραμμα Καλλικράτης». 


2. Τις διατάξεις του άρθρου 36 παρ. 3 του Ν. 3584/2007 
(ΦΕΚ 143/τ.Α'/2007) «Κώδικας Κατάστασης Δημοτικών 
και Κοινοτικών Υπαλλήλων» που ορίζεται ότι «Με απόφα¬ 
ση του οικείου Γενικού Γραμματέα Περιφέρειας και μετά 
από πρόταση οικείων Δημοτικών Συμβουλίων μπορεί 
οποτεδήποτε α) να καθιερώνονται εξαιρέσεις από την 
εφαρμογή της πενθήμερης εργασίας κατά υπηρεσία, 
κλάδο και αριθμό υπαλλήλων, χρόνο ή περιοχή εφόσον 
επιβάλλεται λόγω ιδιοτυπίας των συνθηκών λειτουργίας 
ή του είδους και της μορφής της υπηρεσίας ή εργα¬ 
σίας» και την παρ. 6 «Οι καθημερινές ώρες εργασίας 
είναι συνεχείς μπορεί δε κατ’ εξαίρεση να ορίζονται 
διακεκομμένες με απόφαση του Γενικού Γραμματέα 
Περιφέρειας και μετά από πρόταση οικείων Δημοτικών 
Συμβουλίων της παραγράφου 3, μπορεί επίσης να κα¬ 
θιερωθεί το καθημερινό ωράριο εργασίας σε βάρδιες 
και κατά τις νυκτερινές ώρες, όταν αυτό επιβάλλεται 
από τις συνθήκες λειτουργίας ή το είδος και τη μορφή 
της υπηρεσίας ή εργασίας. Και με την ίδια διαδικασία 
μπορεί να ορίζεται για όλο ή μέρος του προσωπικού 
ότι θα απασχολείται κατά τις Κυριακές και τις αργίες». 

3. Τις διατάξεις του άρθρου 24 του π.δ. 142/2010 
(ΦΕΚ 235/τ.Α'/27-12-2010) «Οργανισμός της Αποκεντρω¬ 
μένης Διοίκησης Μακεδονίας - Θράκης». 

4. Τις διατάξεις του Ν. 2503/1997 (ΦΕΚ 107/τ.Α'/1997) 
«Διοίκηση Οργάνωση Στελέχωση Περιφερειών, ρύθμι¬ 
ση θεμάτων για την Τοπική Αυτοδιοίκηση και άλλες 
διατάξεις». 

5. Τις διατάξεις του άρθρου 1 παρ. 3γ της υπ’ αριθμ. 
ΔΙΑΔΠ/Γ2γ/οικ./1692/27-6-2006 (ΦΕΚ769/Β/27-6-2006) 
απόφασης του Υπουργού Εσωτερικών, Δημόσιας Διοίκη¬ 
σης και Αποκέντρωσης με τις οποίες εξουσιοδοτούνται 
οι Γενικοί Γραμματείς Περιφερειών να καθορίζουν με 
απόφαση τους τις ώρες εργασίας των ΟΤΑ. 

6. Την κοινή υπουργική απόφαση αρ. οικ. 2/7093/0022/ 
5-2-2004 «Επέκταση των διατάξεων του Ν.3205/2003 στο 
προσωπικό με σχέση εργασίας ιδιωτικού δίκαιου που 
ασχολείται στο Δημόσιο, Ν.Π.Δ.Δ. και ΟΤΑ. 

7. Την υπ’ αριθμ. οικ. 2/78400/0022/14.11.2011 Εγκύκλιο 
του Υπουργείου Οικονομικών. 

8. Τις διατάξεις του άρθρου 90 του π.δ. 63/2005 
(ΦΕΚ 98/Α722-4-05) «Κωδικοποίηση της νομοθεσίας για 
την Κυβέρνηση και τα Κυβερνητικά Όργανα», αναφορικά 
με τον έλεγχο των δαπανών που προκαλούν οι κανονι¬ 
στικές διοικητικές πράξεις. 

9. Την υπ’ αριθμ. 5/2013 απόφαση του Δημοτικού 
Συμβουλίου Δοξάτου (απόσπασμα του πρακτικού της 
2ης/8-1-2013 συνεδρίασης) αναφορικά με την «Καθιέρω¬ 
ση εξαιρέσεων από την πενθήμερη εργασία και 24ωρη 
λειτουργία υπηρεσιών του Δήμου Δοξάτου. 

10. Την υπ’ αριθμ. 1530/25-1-2013 βεβαίωση του Δήμου 
Δοξάτου σχετικά με την εξασφάλιση των αναγκαίων 
πιστώσεων για την κάλυψη αμοιβών που προκύπτουν 
από την καθιέρωση εξαιρέσεων, αποφασίζουμε: 

Την καθιέρωση εξαιρέσεων από την πενθήμερη ερ¬ 
γασία και 24ωρη λειτουργία υπηρεσιών του Δήμου Δο¬ 
ξάτου, όπως παρακάτω: 

Από την πενθήμερη εργασία και καθιέρωση 24ωρης 
λειτουργίας της υπηρεσίας καθαριότητας για την απο¬ 
τελεσματικότερη αποκομιδή των απορριμμάτων όλες 
τις εργάσιμες ημέρες του μήνα καθώς και τις Κυριακές 
και εξαιρέσιμες, συνολικά (10) υπαλλήλων τακτικών και 
ιδιωτικού δίκαιου αορίστου χρόνου (οδηγών αυτοκινή¬ 
των και εργατών). 

Από την πενθήμερη εργασία και καθιέρωση 24ωρης 
λειτουργίας της υπηρεσίας ύδρευσης για την απρό¬ 
σκοπτη παρακολούθηση της λειτουργίας των ηλε¬ 
κτροκινητήρων του αντλιοστασίου του Δήμου και την 
ορθολογική κατανομή του νερού ύδρευσης, όλες τις 
εργάσιμες ημέρες του μήνα καθώς και τις Κυριακές 
και εξαιρέσιμες, συνολικά (11) υπαλλήλων τακτικών και 
ιδιωτικού δίκαιου αορίστου χρόνου (υδραυλικών, τεχνι¬ 
τών, ηλεκτρολόγων, φυλάκων, εργατών και διοικητικών). 

Από την πενθήμερη εργασία και καθιέρωση 24ωρης 
λειτουργίας μέρους των διοικητικών - οικονομικών - τε¬ 
χνικών υπηρεσιών όλες τις εργάσιμες ημέρες του μήνα 
καθώς και τις Κυριακές και εξαιρέσιμες για να αντιμε- 
τωπισθούν ανάγκες αυτών (υποστήριξη συνεδριάσεων 
και τήρηση πρακτικών δημοτικού συμβουλίου κατά τις 
νυκτερινές ώρες μετά την 22:00, παρουσία υπαλλήλων 
στις συνεδριάσεις Δημοτικού Συμβουλίου πέραν του 
ωραρίου εργασίας, ειδικών συνεδριάσεων Δημοτικού 
Συμβουλίου, συνεδριάσεων Δημοτικής Επιτροπής Δια- 
βούλευσης, μετακινήσεις Δημάρχου, τελετές, απρόβλε¬ 
πτες ανάγκες κ,λ.π.), συνολικά (5) υπαλλήλων τακτικών 
και ιδιωτικού δίκαιου αορίστου χρόνου. 

Η αμοιβή του προσωπικού για την απασχόληση του 
κατά τις νυχτερινές ώρες, τις Κυριακές και τις εξαιρέσι¬ 
μες ημέρες αργίες, θα είναι κάθε φορά η προβλεπόμενη 
από την ισχύουσα νομοθεσία, ενώ για την απασχόληση 
του προσωπικού κατά την ημέρα της ανάπαυσης (Σάβ¬ 
βατο) δεν θα καταβάλλεται αμοιβή και θα χορηγείται 
ως ημέρα ανάπαυσης άλλη εργάσιμη ημέρα εντός της 
προσεχούς εβδομάδας καθοριζόμενη από την υπηρεσία. 

Η συνολική δαπάνη που προκαλείται ύψους 52.000,00€ 
θα καλυφθεί από τις αντίστοιχες σχετικές πιστώσεις 
(ΚΑ:10.6012, ΚΑ:10.6022, ΚΑ:20.6012, ΚΑ:20.6022, ΚΑ:25.6012, 
ΚΑ:25.6022 και ΚΑ:30.6012) του προς ψήφιση προϋπολο¬ 
γισμού οικονομικού έτους 2013, όπου θα υπάρξει σχε¬ 
τική πρόβλεψη. Ανάλογη πρόβλεψη θα υπάρξει κατά 
την σύνταξη των προϋπολογισμών των επόμενων ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 5 Φεβρουάριου 2013 

Ο Γενικός Γραμματέας Αποκεντρωμένης Διοίκησης 
ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

(3) 

Τροποποίηση κανονισμού λειτουργίας του Εκκλησιαστικού 
Ιδρύματος υπό την επωνυμίαν «ΠΑΝΑΓΙΑ Η ΠΟΝΟΛΥ- 
ΤΡΙΑ - ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ ΚΑΙ ΕΝΟΡΙΑΚΑ 
ΤΟΙΑΥΤΑ» της Ιεράς Μητροπόλεως Σερρών και Νιγρίτης. 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΑΣ 

Έχουσα υπ’ όψει.: 

1. Τας διατάξεις των άρθρων 29 παρ. 2 και 59 παρ. 2 
του Ν. 590/1977 «Περί Καταστατικού Χάρτου της Εκκλη¬ 
σίας της Ελλάδος». 

2. Τας υποχρεώσεις της Ποιμαινούσης Εκκλησίας, αι 
οποίαι απορρέουν από τας Ευαγγελικός Επιταγάς, τους 
Ιερούς Κανόνας και τους Νόμους του Κράτους προς τό 
Χριστεπώνυμον της Εκκλησίας πλήρωμα. 


3. Τας υφισταμένας κοινωνικός και πνευματικός ανά- 
γκας της Ιεράς Μητροπόλεως Σερρών και Νιγρίτης. 

4. Την υπ’ αριθμ. 24/31.1.2013 απόφασιν του Διοικητικού 
Συμβουλίου του Εκκλησιαστικού Ιδρύματος «Παναγία η ΠΟ- 
ΝΟΛΥΤΡΙΑ» της Ιεράς Μητροπόλεως Σερρών και Νιγρίτης. 

5. Την υπ’ αριθμ. 100/31.1.2013 απόφασιν και την 
υπ’ αριθμ. 82/31.1.2013 Πρότασιν του Σεβασμιωτάτου 
Μητροπολίτου Σερρών και Νιγρίτης θεολόγου. 

6. Την από 1.2.2013 Γνωμοδότησιν του Ειδικού Νομι¬ 
κού Συμβούλου της Ιεράς Συνόδου της Εκκλησίας της 
Ελλάδος, αποφασίζει: 

Τροποποιεί τον Κανονισμόν λειτουργίας του Εκκλη¬ 
σιαστικού Ιδρύματος υπό την επωνυμίαν «ΠΑΝΑΓΙΑ Η 
ΠΟΝΟΛΥΤΡΙΑ - ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ ΚΑΙ 
ΕΝΟΡΙΑΚΑ ΤΟΙΑΥΤΑ» της Ιεράς Μητροπόλεως Σερρών 
και Νιγρίτης, ώς έξης: 

ΚΑΝΟΝΙΣΜΟΣ 

ΠΕΡΙ ΤΡΟΠΟΠΟΙΗΣΕΩΣ ΤΟΥ ΚΑΝΟΝΙΣΜΟΥ 

ΛΕΙΤΟΥΡΓΙΑΣ ΤΟΥ ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ 

«ΠΑΝΑΓΙΑ Η ΠΟΝΟΛΥΤΡΙΑ - ΓΕΝΙΚΟΝ ΦΙΛΟΠΤΩΧΟΝ 
ΤΑΜΕΙΟΝ ΚΑΙ ΕΝΟΡΙΑΚΑ ΤΟΙΑΥΤΑ» 

ΤΗΣ ΙΕΡΑΣ ΜΗΤΡΟΠΟΛΕΩΣ ΣΕΡΡΩΝ ΚΑΙ ΝΙΓΡΙΤΗΣ 

Άρθρο 1 

Εις το άρθρον 2 του Κανονισμού συστάσεως και 
λειτουργίας του Εκκλησιαστικού Ιδρύματος υπό την 
επωνυμίαν «ΠΑΝΑΓΙΑ Η ΠΟΝΟΛΥΤΡΙΑ - ΓΕΝΙΚΟΝ ΦΙΛΟ- 
ΠΤΩΧΟΝ ΤΑΜΕΙΟΝ ΚΑΙ ΕΝΟΡΙΑΚΑ ΤΟΙΑΥΤΑ» της Ιεράς 
Μητροπόλεως Σερρών και Νιγρίτης (Φ.Ε.Κ. 972/Β'/2006), 
όπως αυτό ετροποποιήθη (Φ.Ε.Κ. 2173/Β'/2011), προστί¬ 
θεται παράγραφος με αριθμό 12, ως εξής: 

«12. Η οικονομική ενίσχυσις, δια της κατ’ έτος παροχής 
υποτροφιών σε φοιτητές - τριες που σπουδάζουν σε 
Α.Ε.Ι. ή Α.Τ.Ε.Ι. στην Ελλάδα και κατάγονται από την περι¬ 
φέρεια της Ιεράς Μητροπόλεως Σερρών και Νιγρίτης, οι 
οποίοι λόγω αντικειμενικής ελλείψεως επαρκών οικονο¬ 
μικών πόρων αδυνατουν να αντιμετωπίσουν το κόστος 
των σπουδών τους και διακρίνονται για την φιλομάθεια, 
το ήθος, την προσήλωση και πρόοδο τους στις σπου¬ 
δές των. Σε εξαιρετικές περιπτώσεις αποδεδειγμένης 
αδυναμίας, λόγω οικονομικής δυσπραγίας, δύνανται να 
χορηγούνται υποτροφίες - βοηθήματα και σε μαθητές 
- τρίες της δευτεροβάθμιας εκπαιδεύσεως, ώστε να 
ολοκληρώσουν τον κύκλο των μαθημάτων τους». 

Αρθρο 2 

1. Η ισχύς του παρόντος Κανονισμού αρχίζει από την 
δημοσίευση του στην Εφημερίδα της Κυβερνήσεως. 

2. Ο παρών Κανονισμός δημοσιεύεται επίσης στο Επί¬ 
σημον Δελτίον της Εκκλησίας της Ελλάδος «ΕΚΚΛΗΣΙΑ». 

Αρθρο 3 

Με τον παρόντα Κανονισμό ουδεμία δαπάνη προκαλεί- 
ται σε βάρος του προϋπολογισμού του Νομικού Προσώ¬ 
που της Ιεράς Μητροπόλεως Σερρών και Νιγρίτης. Οια- 
δήποτε μελλοντική δαπάνη, εις εφαρμογήν του ως άνω 
άρθρου 1, θα προβλεφθεί στον οικείο προϋπολογισμό. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήναι, 8 Φεβρουάριου 2013 
Ο Πρόεδρος 

4 Ο Αθηνών ΙΕΡΩΝΥΜΟΣ 

(4) 

Σύσταση και λειτουργίας Σχολής Βυζαντινής Εκκλη¬ 
σιαστικής Μουσικής τής Ιερός Μητροπόλεως Ιλίου, 
Αχαρνών και Πετρουπόλεως. 

Η ΔΙΑΡΚΗΣ ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣ 
ΤΗΣ ΕΛΛΑΔΟΣ 

Λαβούσα υπ’ όψιν: 

1. Τας διατάξεις των άρθρων 29 παραγρ. 2 και 59 πα- 
ραγρ. 2 του Νόμου 590/1977: «Περί Καταστατικού Χάρτου 
της Εκκλησίας της Ελλάδος» (Α' 146). 

2. Τας υποχρεώσεις της Ποιμαινούσης Εκκλησίας που 
απορρέουν από τας Ευαγγελικός Επιταγάς, τους Ιερούς 
Κανόνες και τους Νόμους του Κράτους προς το Χρι- 
στεπώνυμόν της Εκκλησίας πλήρωμα. 

3. Τας υφιστάμενος Κοινωνικός και Πνευματικός ανά- 
γκας της Ιερός Μητροπόλεως Ιλίου, Αχαρνών και Πε¬ 
τρουπόλεως. 

4. Την υπ’ αριθμ. 50/17.6.2012 Απόφαση και την υπ’ 
αριθμ. 1.438/23.10.2012 

Πρότασιν του Σεβασμιωτάτου Μητροπολίτου Ιλίου, 
Αχαρνών και Πετρουπόλεως Αθηναγόρου, 

5. Την από 15.11.2012 Γνωμοδότησα του Νομικού Γρα¬ 
φείου της ιερός Συνόδου, αποφασίζει: 

Συνιστά εις την Ιερόν Μητρόπολιν Ιλίου, Αχαρνών και 
Πετρουπόλεως Σχολήν Βυζαντινής Εκκλησιαστικής Μου¬ 
σικής, η οποία θα λειτουργεί κατά τας διατάξεις του 
επομένου Κανονισμού: 

ΚΑΝΟΝΙΣΜΟΣ ΙΔΡΥΣΕΩΣ ΚΑΙ ΛΕΙΤΟΥΡΓΙΑΣ 

ΣΧΟΛΗΣ ΒΥΖΑΝΤΙΝΗΣ ΕΚΚΛΗΣΙΑΣΤΙΚΗΣ ΜΟΥΣΙΚΗΣ 
ΤΗΣ ΙΕΡΑΣ ΜΗΤΡΟΠΟΛΕΩΣ ΙΛΙΟΥ, ΑΧΑΡΝΩΝ 
ΚΑΙ ΠΕΤΡΟΥΠΟΛΕΩΣ 

Αρθρον Ιον 

Σύσταση -Έδρα της Σχολής 

1. Εις την Ιερά Μητρόπολη Ιλίου, Αχαρνών και Πε¬ 
τρουπόλεως συνίσταται Σχολή Βυζαντινής Εκκλησια¬ 
στικής Μουσικής, η οποία θα εδρεύει εις το εν Ιλίω 
Αττικής Πνευματικό Κέντρο του Ιερού Ναού Κοιμήσεως 
Θεοτόκου Παλατιανής. Η Σχολή αυτή αποτελεί απο¬ 
κεντρωμένη υπηρεσία της Ιερός Μητροπόλεως Ιλίου, 
Αχαρνών και Πετρουπόλεως, ιδίας διαχειρήσεως και μη 
κερδοσκοπικού χαρακτήρος, τελούσα υπό τον έλεγχο 
και εποπτεία αυτής. 

2. Με απόφαση του Μητροπολίτου Ιλίου, Αχαρνών και 
Πετρουπόλεως ή του Διοικητικού Συμβουλίου της Σχο¬ 
λής δύνανται να ιδρυθούν Παραρτήματα της Σχολής και 
αλλαχού εντός της Μητροπολιτικής Περιφερείας, προς 
εξυπηρέτησιν των σπουδαστών που διαμένουν μακράν 
της έδρας της Σχολής. 

Αρθρον 2ον 
Τίτλος της Σχολής 

1. Η Σχολή φέρει τον τίτλον «ΣΧΟΛΗ ΒΥΖΑΝΤΙΝΗΣ ΕΚ¬ 
ΚΛΗΣΙΑΣΤΙΚΗΣ ΜΟΥΣΙΚΗΣ ΤΗΣ ΙΕΡΑΣ ΜΗΤΡΟΠΟΛΕΩΣ 
ΙΛΙΟΥ, ΑΧΑΡΝΩΝ ΚΑΙ ΠΕΤΡΟ ΥΠΟΛΕΩΣ». 

2. Η σφραγίς της Σχολής είναι κυκλική, ομοία προς 
τας σφραγίδας εις τας οποίας αναφέρεται το σχετικόν 
διάταγμα «Περί εμβλημάτων του Κράτους και τύπου των 
σφραγίδων». Εις την εξωτερικήν πλευράν η σφραγίς 
φέρει την ένδειξιν «ΙΕΡΑ ΜΗΤΡΟΠΟΛΙΣ ΙΛΙΟΥ, ΑΧΑΡΝΩΝ 
ΚΑΙ ΠΕΤΡΟΥΠΟΛΕΩΣ» και εσωτερικώς την φράσιν «ΣΧΟ¬ 
ΛΗ ΒΥΖΑΝΤΙΝΗΣ ΕΚΚΛΗΣΙΑΣΤΙΚΗΣ ΜΟΥΣΙΚΗΣ». Εν τω 


μέσω αναφαίνεται το έμβλημα της Ιερός Μητροπόλεως 
- η «ναυς» - φέρουσα τους μουσικούς χαρακτήραςΊσον, 
Ολίγον, Κεντήματα και Πεταστήν. 

Αρθρον 3ον 
Σκοποί και στόχοι 

1. Η διδασκαλία, καλλιέργεια και διάδοσις της ελληνορ¬ 
θόδοξου πατροπαράδοτου Εκκλησιαστικής Βυζαντινής 
Μουσικής, τόσον εις θεωρητικόν, όσον και εις πρακτικόν 
επίπεδον, από πεπειραμένους μουσικοδιδάσκαλους. 

2. Η ανάδειξις νέων Ιεροψαλτών, ανεξαρτήτως φύλου, 
δια την στελέχωσιν των ιερών αναλογίων και εμπέδωσιν 
εις αυτούς συνειδήσεως, ότι ως βοηθοί κατά την εκτέ- 
λεσιν των ιερών ακολουθιών επιτελούν υψίστη διακονία. 

3. Η συμπλήρωσις της μορφώσεως και παιδείας περί 
την Εκκλησιαστικήν Βυζαντινήν Μουσικήν, καθώς και η 
παροχή πόσης φύσεως βοήθειας προς τους ήδη υπη- 
ρετούντας εις τους Ναούς Ιεροψάλτας. 

4. Η δημιουργία χορωδιακών μουσικών συνόλων (πε- 
ριλαμβανομένης και της συγκροτήσεως παιδικής χορω¬ 
δίας) δια την πρωτότυπον εκτέλεσιν εκκλησιαστικών 
ύμνων και μουσικών κειμένων, καθώς και η οργάνωσις 
και πραγματοποίησις κατά καιρούς πνευματικών καλ¬ 
λιτεχνικών εκδηλώσεων. 

Ωσαύτως, η διδασκαλία παραδοσιακών ασμάτων, πα¬ 
ραδοσιακών μουσικών οργάνων, καθώς και παραδοσια¬ 
κών ελληνικών χορών. 

5. Η μουσικολογική έρευνα και η δημοσίευσις των πο¬ 
ρισμάτων, αναφορικά με την προέλευσιν και εξέλιξιν της 
πατρώας εκκλησιαστικής μουσικής. Αυτό μπορεί να επι- 
τευχθή εν συνεργασία με άλλους φορείς (Υπουργεία Πο¬ 
λιτισμού και Παιδείας), με επισκέψεις εις Ιερός Μονός του 
Αγίου Όρους και αλλαχού, καθώς και άλλας εκδηλώσεις. 

6. Η προβολή και η έξαρσις του μεγαλείου του μουσι¬ 
κού θησαυρού, ως ιερός Παραδόσεως της Ορθοδοξίας 
με εκδηλώσεις, δημοσίας εμφανίσεις και άλλα πρόσφο¬ 
ρα μέσα εν τη ημεδαπή και τη αλλοδαπή. Αυτό δύναται 
να επιτευχθή με την οργάνωσιν και πραγματοποίησιν 
σεμιναρίων, συμποσίων, με την φιλοξενίαν σπουδαστών 
άλλων Σχολών, με επισκέψεις και εκδρομές. 

Αρθρον 4ον 
Πόροι 

Οι πόροι, εκ των οποίων συντηρείται η Σχολή, είναι: 

1. Αι εκάστοτε επιχορηγήσεις των Ιερών Ναών, Φιλό¬ 
πτωχων Ταμείων, καθώς και αι κρατικοί και ιδιωτικοί 
τοιαύται. 

2. Η εισφορά, η οποία καταβάλλεται άπαξ του έτους, 
κατά την εγγραφήν των μαθητών εις την Σχολήν, ορί¬ 
ζεται με απόφασιν του Δ.Σ. 

3. Δωρεαί και κληροδοτήματα, ως και η ετήσια εισφο¬ 
ρά της Ιερός Μητροπόλεως, του ποσού καθώς και του 
Ταμείου καθορισθησομένου υπό του Σεβασμιωτάτου 
Μητροπολίτου. Οι Ιεροί Ναοί δύνανται να εγγράφουν 
εις τον προϋπολογισμόν κονδύλιον δια την οικονομικήν 
ενίσχυσιν της Σχολής ή να αναλαμβάνουν τα έξοδα των 
σπουδαστών, οι οποίοι τυγχάνουν ενορίται και φοιτούν 
εις την Σχολήν (δια μετακίνησιν, μουσικά βιβλία κ.λπ). 

Αρθρον δον 

Διοίκησης - Αρμοδιότητες Διοικητικού Συμβουλίου 

1. Η Σχολή διοικείται από πενταμελές Διοικητικόν 
Συμβούλιον, αποτελούμενον από τον Σεβασμιώτατον 

Μητροπολίτην Ιλίου, Αχαρνών και Πετρουπόλεως, ως 
Πρόεδρον ή από τον εκάστοτε νόμιμον αυτού αναπλη¬ 
ρωτήν, ως Αντιπρόεδρον, τον Διευθυντήν της Σχολής και 
τρεις (3) κληρικούς ή λαϊκούς, γνώστες της Βυζαντινής 
Εκκλησιαστικής Μουσικής, διοριζόμενους επί τριετεί 
θητεία από τον Σεβασμιώτατον Μητροπολίτην. 

Το αξίωμα αυτών που συμμετέχουν εις το Διοικητικόν 
Συμβούλιον είναι τιμητικόν και άμισθον. Το Διοικητικόν 
Συμβούλιον εκλέγει τον ταμίαν και Γραμματέα αυτού. 

2. Εις περίπτωσιν κατά την οποίαν μέλος του Δ.Σ. 
κωλύεται εις την άσκησιν των καθηκόντων του ή δεν 
ανταποκρίνεται πλήρως εις τας υποχρεώσεις, αι οποίαι 
απορρέουν εκ των καθηκόντων του, αντικαθίσταται με 
απόφασιν του Σεβασμιωτάτου, πλήρως ητιολογημένην. 

3. Το Δ.Σ. λογίζεται εις απαρτίαν, όταν παρίστανται 
τρία τουλάχιστον μέλη αυτού, εκ των οποίων το εν είναι 
ο Πρόεδρος ή ο Αντιπρόεδρος, αι δε αποφάσεις λαμ- 
βάνονται με πλειοψηφίαν των παρόντων μελών. Σε πε¬ 
ρίπτωση ισοψηφίας υπερισχύει η ψήφος του Προέδρου. 

4. Ο Πρόεδρος εκπροσωπεί την Σχολήν δημοσία ενώ¬ 
πιον κάθε Αρχής. Διενεργεί και υπογράφει την επίσημον 
αλληλογραφίαν της Σχολής, καθώς και τα ενδεικτικά 
και τα πτυχία των μαθητών. 

5. Το Δ.Σ. συνεδριάζει τακτικώς άπαξ εκάστου μηνός, 
κατά την λήξιν του σχολικού έτους και εκτάκτως, όταν 
παρίσταται ανάγκη. 

6. Ο Διευθυντής της Σχολής είναι υπεύθυνος δια την 
εύρυθμον λειτουργίαν της και εφαρμογήν του αναλυτι¬ 
κού προγράμματος, καθώς και δια την παρακολούθησιν 
και επίδοσιν των μαθητών. Δύναται να είναι και ο ίδιος 
μέλος του διδακτικού προσωπικού της Σχολής, δια το 
οποίον είναι υπεύθυνος, αναφερόμενος σχετικώς (γρα- 
πτώς ή προφορικώς) εις το Δ.Σ. 

Εισηγείται επίσης εις το Δ.Σ. ο,τι κρίνει απαραίτητον 
δια την εύρυθμον λειτουργίαν της Σχολής, την απονο¬ 
μήν βραβείων και επαίνων, την πραγματοποίησιν καλ¬ 
λιτεχνικών εκδηλώσεων, εκπαιδευτικών ή ψυχαγωγικών 
εκδρομών και την τέλεσιν ειδικών Θ. Λειτουργιών ή 
ακολουθιών δια τους μαθητάς. 

7. Το διδακτικόν προσωπικόν διορίζεται υπό του Δ.Σ. 
κατόπιν εισηγήσεως του Διευθυντού της Σχολής, τη 
αιτήσει των ενδιαφερομένων προς το Δ.Σ., προέρχεται 
δε εκ κληρικών ή λαϊκών διπλωματούχων Βυζαντινής 
Μουσικής, οι οποίοι προσφέρουν τας υπηρεσίας τους 
ανιδιοτελώς. 

Το διδακτικόν προσωπικόν φέρει ευθύνην δια την κα¬ 
λήν λειτουργίαν της Σχολής, την πιστήν εφαρμογήν του 
αναλυτικού προγράμματος και κυρίως δια την αγωγήν 
των μαθητών. 

Οι προσλαμβανόμενοι ως διδακτικόν προσωπικόν 
της Σχολής πρέπει να διαθέτουν δίπλωμα Βυζαντινής 
Μουσικής, Σχολής αναγνωρισμένης υπό του Κράτους ή 
πολύχρονον προϋπηρεσίαν εις το αναλόγιον, ως πρω- 
τοψάλται. 

Εις τον Διευθυντήν της Σχολής και εις τους διδά¬ 
σκοντας χορηγείται χρηματικόν ποσόν δια τα έξοδα 
κινήσεως, διαμονής και διατροφής αυτών, το οποίον 
καθορίζεται με απόφασιν του Δ.Σ. 

8. Ο Ταμίας τηρεί τα απαραίτητα λογιστικά βιβλία της 
Σχολής και τα αποδεικτικά στοιχεία εσόδων και εξόδων. 

Υπογράφει μετά του Προέδρου τας διπλοτύπους 
αποδείξεις εισπράξεως και πληρωμής, τας οποίας, εις 
περίπτωσιν απουσίας του μπορεί να υπογραφή αντ’ 
αυτού και ο Διευθυντής της Σχολής. 


Απασαι αι δαπάναι της Σχολής ενεργούνται κατόπιν 
εγκρίσεως του Δ.Σ. 

9. Ο Γραμματεύς της Σχολής: 

Διενεργεί την αλληλογραφίαν της Σχολής. 

Τηρεί το Πρωτόκολλον και το αρχείον αυτής. 

Τηρεί το βιβλίον μητρώου και προόδου των μαθητών. 

Τηρεί το βιβλίον Πράξεων του Δ.Σ. 

Καταρτίζει μετά του Ταμίου τον Προϋπολογισμόν και 
τον Απολογισμόν, ο οποίος εγκρίνεται αρμοδίως υπό 
του Σεβασμιωτάτου Μητροπολίτου. 

Με απόφασιν του Δ.Σ. είναι δυνατόν να τηρούνται και 
άλλα βιβλία, δια την εύρρυθμον λειτουργίαν της Σχολής. 

10. Την πρόσληψιν βοηθητικού προσωπικού, απαραιτή¬ 
του δια την ομαλήν λειτουργίαν της Σχολής, αποφασίζει 
το Δ.Σ. 

Άρθρον 6ον 

Κύκλος σπουδών - Διδακτέα ύλη 

Το σχολικόν έτος άρχεται την πρώτην Δευτέραν του 
μηνός Οκτωβρίου και λήγει την ΙΟην Ιουνίου του επο¬ 
μένου έτους, αι δε εξετάσεις διενεργούνται από 15ης 
έως 30ης Ιουνίου. 

Οι μαθηταί υποβάλλονται εις κατατακτήριους, προα- 
γωγικάς και απολυτηρίους εξετάσεις. 

Ο κύκλος σπουδών είναι πενταετής. Ο Διευθυντής της 
Σχολής, εν συνεργασία μετά του διδακτικού προσωπι¬ 
κού, καθορίζει την διδακτέαν ύλην κατ’ έτος σπουδών, 
σύμφωνα με τις κείμενες διατάξεις. Η διδακτέα ύλη εν 
γένει καθορίζεται ως εξής: 

Α' έτος σπουδών: Θεωρία Βυζαντινής Μουσικής - 
Ασκήσεις Σύντομον Αναστασιματάριον. 

Β' έτος σπουδών: Θεωρία Βυζαντινής Μουσικής - Αρ¬ 
γόν Αναστασιματάριον Τυπικόν. 

Γ έτος σπουδών: Αργόν Ειρμολόγιον - Αργαί δοξο¬ 
λογία - Πολυέλαιοι Τυπικόν - Ερμηνεία Εκκλησιαστικών 
Ύμνων. 

Δ' έτος σπουδών: Χερουβικά - Κοινωνικά - Τρισάγια 

- Ιδιόμελα Μεγ. Τεσσαρακοστής και Μεγ. Προκείμενα 

- Ερμηνεία Εκκλησιαστικών Ύμνων Τυπικόν Παρακο¬ 
λούθησή εις αναλόγιον. 

Ε' έτος σπουδών: Μαθηματάριον - Αργόν Στιχηράριον 

- Καλοφωνικόν Ειρμολόγιον - Τυπικόν - Παρακολούθησις 
εις αναλόγιον - Λειτουργική Υμνολογία Ιστορία Βυζα¬ 
ντινής Μουσικής. 

Η ανωτέρω ύλη δύναται να ανακατανέμεται κατά την 
διάρκειαν των διδακτικών ετών ή και να επεκτείνεται 
κατά την κρίσιν του διδακτικού προσωπικού, πάντοτε 
με την έγκρισιν του Διευθυντού της Σχολής. 

Αρθρον 7ον 
Εγγραφοί 

Αι εγγραφαί των μαθητών λαμβάνουν χώραν από 1ης 
έως 30ής Σεπτεμβρίου εκάστου έτους και δύνανται να 
παραταθούν μόνον εφ’ όσον δεν έχει συμπληρωθεί ο 
αριθμός των μαθητών κάποιας τάξεως. Οι παλαιότε- 
ροι μαθηταί, οι οποίοι δεν εγγράφονται εγκαίρως, δεν 
έχουν κανένα δικαίωμα προτιμήσεως έναντι των νέων 
μαθητών της Σχολής. 

Δια την εγγραφήν μαθητού, απαιτούνται τα κατωτέρω: 

1. Αίτησις του ενδιαφερομένου μαθητού ή του γονέως 
ή κηδεμένος αυτού. 

2. Ηλικία άνω των 12 ετών. 

3. Πιστοποιητικόν γεννήσεως Δήμου ή Κοινότητος. 

4. Καταβολή της ετησίου εισφοράς, το οποίον καθο¬ 
ρίζεται από το Δ.Σ. ως δικαίωμα εγγραφής. 

Εις περίπτωσιν εγγραφής ανηλίκου, η συγκατάθεσις των 
γονέων ή του ασκούντος την γονικήν επιμέλειαν ή την κη¬ 
δεμονίαν δίδεται με υπεύθυνον δήλωσιν του Ν. 1599/1986, 
νομίμως θεωρουμένου του γνησίου της υπογραφής. 

Αρθρον δον 
Σχολικοί Διατάξεις 

1. Εις έκαστον μαθητήν χορηγείται βιβλιάριον σπου¬ 
δών, το οποίον διατηρεί μέχρι τέλους των σπουδών 
του. Αυτό χρησιμοποιείται ως ταυτότητα του μαθητου, 
όπου καταχωρούνται εις κάθε διδακτικόν έτος βαθμοί 
των σπουδών του και κάθε άλλη ένδειξις, χρήσιμος 
κατά την γνώμην της Σχολής. Ο τύπος του βιβλιαρίου 
καθορίζεται από την Διεύθυνση της Σχολής. 

2. Κάθε μαθητής οφείλει να παρακολουθή ανελλιπώς 
τα μαθήματα της Σχολής. Μαθητής ο οποίος απουσιάζει 
κατά την διάρκειαν του Α' τετραμήνου περισσότερον 
από 20 ώρας, αποκλείεται από τον διαγωνισμόν του 
τετραμήνου αυτού. Εις περίπτωσιν κατά την οποίαν αι 
απουσίαι θεωρούνται δικαιολογημένοι, τότε παραπέμπε- 
ται εις ολικήν εξέτασιν τον Σεπτέμβριον. Η φοίτησις εις 
την Σχολήν παρέχεται δωρεάν. 

Αρθρον 9ον 
Εσωτερικοί διατάξεις 

1. Οι μαθηταί, από την κατάταξιν των εις την Σχολήν, 
υπόκεινται εις άλας τας διατάξεις του παρόντος Κανονι¬ 
σμού, υποχρεούμενοι να συμπεριφέρωνται με σεβασμόν 
εντός και εκτός της Σχολής, ως αρμόζει εις σπουδαστήν 
Εκκλησιαστικού Ιδρύματος. 

2. Πρέπει να παρευρίσκωνται εγκαίρως εις τας πα¬ 
ραδόσεις και να παρακολουθούν μετά προσοχής τα 
διδασκόμενα μαθήματα. Απαγορεύεται η έξοδος από 
τας τάξεις προ της λήξεως του μαθήματος, εκτός εάν 
υπάρχει σοβαρός λόγος και με την άδειαν του διδά¬ 
σκοντος Καθηγητού. 

3. Άπαντες οι μαθηταί της Σχολής προμηθεύονται 
εγκαίρως και με έξοδα των, τα καθ’ υπόδειξιν της 
Σχολής απαιτούμενα δια την διδασκαλίαν βιβλία και 
λαμβάνουν γνώσιν των εκάστοτε ειδοποιήσεων που 
γίνονται με αναγγελίαν εις τον πίνακα ανακοινώσεων 
της Σχολής. 

4. Έκαστος μαθητής οφείλει να παρέχη την σύμπρα- 
ξιν αυτου εις τας εορταστικάς και άλλας εκδηλώσεις, 
καλούμενος δια τούτο από την Διεύθυνσιν της Σχολής. 

5. Απαγορεύεται εις τους μαθητάς η σύστασις μου¬ 
σικού συλλόγου ή η συμμετοχή εις άλλους συλλόγους 
και κάθε σύμπραξις εις συναυλίας, ή επίδείξις άνευ της 
αδείας της Διευθύνσεως της Σχολής. 

Αρθρον ΙΟον 
Εξετάσεις 

1. Αι εξετάσεις της Σχολής διακρίνονται εις κατατα¬ 
κτήριους, προαγωγικάς και απολυτηρίους. 

2. Εις ημέραν και ώραν, η οποία θα ορίζεται από την 
Σχολήν, δύναται όποιος επιθυμεί, να προσέρχεται εις 
κατατακτήριον εξέτασιν και κατόπιν να αποφασισθή 
αν θα γίνη δεκτός εις την Σχολήν και εις ποιαν τάξιν, 
αναλόγως των γνώσεων του. 

3. Αι προαγωγικαί εξετάσεις, προσδιορίζονται με ει¬ 
δικόν πρόγραμμα που τοιχοκολλάται εγκαίρως εις την 


Σχολήν, όπου αναφέρονται η έναρξις και η λήξις αυτών 
και η ημέρα και ώρα κατά την οποίαν εξετάζεται κάθε 
μάθημα. Μαθηταί, οι οποίοι δικαιολογημένους δεν δύ- 
νανται να συμμετάσχουν εις τας προαγωγικάς εξετά¬ 
σεις, οφείλουν να το γνωστοποιούν εις τον Διευθυντήν 
της Σχολής προ των εξετάσεων. Δί αυτούς δύναται να 
δοθή η δυνατότης να εξετασθούν εις χρόνον που θα 
καθορίζεται με απόφασιν της Σχολής. 

4. Αι απολυτήριοι εξετάσεις δια την απόκτησιν του 
πτυχίου του Ιεροψάλτου διενεργούνται κατά τους μήνας 
Ιούνιον, Σεπτέμβριον και Φεβρουάριον. 

5. Η βαθμολογία των απολυτηρίων εξετάσεων ανα¬ 
γράφεται εις το πτυχίον και περιλαμβάνει τους εξής 
χαρακτηρισμούς: 

Αριστα 18 1/2 έως 20. 

Λίαν Καλώς 15 1/2 έως 18 1/2. 

Καλώς 12 1/2 έως 15 1/2. 

Σχεδόν Καλώς 9 1/2 έως 12 1/2. 

Κακώς 1 έως 9 1/2. 

Εις τους τυχόντος βαθμού «Σχεδόν Καλώς» δίδεται 
απλόν αποφοιτήριον. 

Οι τυχόντες βαθμού «Κακώς» επαναλαμβάνουν τον 
κύκλον σπουδών. 

6. Εις τους μαθητάς, οι οποίοι επιθυμούν να αποχω¬ 
ρήσουν από την Σχολήν και έχουν υποστή τας προαγω- 
γικάς εξετάσεις, χορηγείται πιστοποιητικόν φοιτήσεως. 

7. Το πτυχίον Ιεροψάλτου της Σχολής παρέχει τα προ¬ 
σόντα δια τον διορισμόν του εις την θέσιν Ιεροψάλτου. 
Όσοι αποφοιτήσουν με άριστα, οφείλουν, καλούμενοι 
από την Σχολήν, να διδάξουν εις αυτήν. (Δύνανται να 
καθιερωθούν βραβεία, υποτροφίαι κ,λπ.). 

8. Απαντες οι μαθηταί υποχρεούνται να λαμβάνουν 
μέρος εις τας οριζομένας από την Σχολήν εξετάσεις. 
Μαθηταί οι οποίοι δεν λαμβάνουν μέρος εις αυτάς αδι¬ 
καιολογήτους, απορρίπτονται. 

Αρθρον 11ον 
Πειθαρχικού Τιμωρίαι 

Εις τους μαθητάς δύνανται να επιβληθούν οι κατω¬ 
τέρω ποιναί: 

1. Επίπληξις κατ’ ιδίαν ή ενώπιον του διδακτικού προ¬ 
σωπικού. 

2. Αποβολή από 4 έως 15 ημέρας. 

3. Αποβολή οριστική και 

4. Μείωσις διαγωγής. 

Χαρακτηρισμός διαγωγής: Κοσμιωτάτη, Κόσμια, Κακή. 

Αρθρον 12ον 

Όργανα, Βιβλία και έπιπλα της Σχολής 

1. Δια κάθε καταστροφήν των περιουσιακών στοιχείων 
της Σχολής ευθύνεται ο υπαίτιος ή ο κηδεμόνας του, 
ο οποίος υποχρεούται εις αντικατάσταση/ ή διόρθωση/ 
της βλάβης ή καταβολήν του αντιτίμου, καθοριζομένου 
με απόφασιν του Δ.Σ. 

2. Δικαίωμα χρήσεως της βιβλιοθήκης της Σχολής 
έχουν το διδακτικόν προσωπικόν και, κατά περίσταση/, 
οι μαθηταί της Σχολής, κατόπιν αδείας του Διευθυντου 
της Σχολής. 

Αρθρον 13ον 

Δια θέματα μη ρυθμιζόμενα εν τω παρόντι Κανονισμώ, 
αποφασίζει το Δ.Σ. κατά την κυρίαρχον κρίσιν αυτού. 

Αρθρον 14ον 

Τροποποίηση Κανονισμού και διάλυση της Σχολής 

1. Ο παρών Κανονισμός τροποποιείται με απόφαση 
της Ιερός Συνόδου, ύστερα από πρόταση του οικείου 
Μητροπολίτου, κατόπιν αποφάσεως του Διοικητικού 
Συμβουλίου της Σχολής. Η τροποποίηση ισχύει από 
δημοσιεύσεως της Αποφάσεως της Διαρκούς Ιερός 
Συνόδου εις την Εφημερίδα της Κυβερνήσεως και το 
Περιοδικό «ΕΚΚΛΗΣΙΑ». 

2. Η Σχολή καταργείται κατά την εις την παράγραφον 
1 περιγραφείσα διαδικασία, και εις τοιαύτην περίπτωσιν 
η Σχολή διαλύεται, άπασα δε η περιουσία αυτής, κινητή, 
ακίνητος και χρηματική, ως και το Αρχείον της περι¬ 
έρχονται αυτοδικαίως εις την Ιερόν Μητρόπολιν Ιλίου, 
Αχαρνών και Πετρουπόλεως. 

Αρθρον 15ον 

1. Η ισχύς του παρόντος Κανονισμού αρχίζει από την 
δημοσίευση του στην Εφημερίδα της Κυβερνήσεως. 

2. Ο παρών Κανονισμός δημοσιεύεται επίσης στο Επί¬ 
σημον Δελτίον της Εκκλησίας της Ελλάδος «ΕΚΚΛΗΣΙΑ». 

Αρθρον 16ον 
Κάλυψίς δαπάνης 

Με τον παρόντα Κανονισμό ουδεμία δαπάνη προ- 
καλείται σε βάρος του προϋπολογισμού του Νομικού 
Προσώπου της Ιερός Μητροπόλεως Ιλίου, Αχαρνών και 
Πετρουπόλεως. Οιαδήποτε μελλοντική δαπάνη θα εγ- 
γράφεται στον οικείο Προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήναι, 13 Δεκεμβρίου 2012 

Ο Πρόεδρος 

ί Ο Αθηνών ΙΕΡΩΝΥΜΟΣ 

-*- 

(5) 

Τροποποίηση κανονισμού λειτουργίας του Εκκλησια¬ 
στικού Ιδρύματος υπό την επωνυμίαν «ΝΙΑΡΧΕΙΟΝ 
ΕΚΚΛΗΣΙΑΣΤΙΚΟΝ ΙΔΡΥΜΑ ΒΡΕΦΩΝ ΚΑΙ ΝΗΠΙΩΝ Ό 
ΑΓΙΟΣ ΣΤΥΛΙΑΝΟΣ”» της Ιερός Μητροπόλεως Αλε- 
ξανδρουπόλεως. 

Η ΔΙΑΡΚΗΣ ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣ 
ΤΗΣ ΕΛΛΑΔΟΣ 

Έχουσα υπ’ όψει.: 

1. Τας διατάξεις των άρθρων 29 παρ. 2 και 59 παρ. 2 
του Ν. 590/1977 «Περί Καταστατικού Χάρτου της Εκκλη¬ 
σίας της Ελλάδος». 

2. Τας υποχρεώσεις της Ποιμαινούσης Εκκλησίας, αι 
οποίαι απορρέουν από τας Ευαγγελικός Επιταγάς, τους 
Ιερούς Κανόνας και τους Νόμους του Κράτους προς το 
Χριστεπώνυμον της Εκκλησίας πλήρωμα. 

3. Τας υφισταμένας κοινωνικός και πνευματικός ανά- 
γκας της Ιερός Μητροπόλεως Αλεξανδρουπόλεως. 

4. Την υπ’ αριθμ. 1/5.2.2013 απόφασιν του Διοικητικού 


Συμβουλίου του Εκκλησιαστικού Ιδρύματος «ΝΙΑΡΧΕΙ¬ 
ΩΝ ΕΚΚΛΗΣΙΑΣΤΙΚΟΝ ΙΔΡΥΜΑ ΒΡΕΦΩΝ ΚΑΙ ΝΗΠΙΩΝ 
“Ο ΑΓΙΟΣ ΣΤΥΛΙΑΝΟΣ”» της Ιερός Μητροπόλεως Αλε¬ 
ξανδρουπόλεως. 

5. Την υπ’ αριθμ. 85/6.2.2013 απόφασιν και την υπ’ αριθμ. 
Φ. 71/152/6.2.2013 Πρότασιν του Σεβασμιωτάτου Μητρο¬ 
πολίτου Αλεξανδρουπόλεως Ανθίμου. 

6. Την υπ’ αριθμ. 11/2013 Γνωμοδότησιν του Ειδικού 
Νομικού Συμβούλου της Ιερός Συνόδου της Εκκλησίας 
της Ελλάδος, αποφασίζει: 

Τροποποιεί τον Κανονισμόν λειτουργίας του Εκκλη¬ 
σιαστικού Ιδρύματος υπό την επωνυμίαν «ΝΙΑΡΧΕΙΟΝ 
ΕΚΚΛΗΣΙΑΣΤΙΚΟΝ ΙΔΡΥΜΑ ΒΡΕΦΩΝ ΚΑΙ ΝΗΠΙΩΝ Ό 
ΑΓΙΟΣ ΣΤΥΛΙΑΝΟΣ” (Φ.Ε.Κ. 551/Β 72006)» της Ιερός Μη¬ 
τροπόλεως Αλεξανδρουπόλεως, ώς έξης: 

ΚΑΝΟΝΙΣΜΟΣ 

ΠΕΡΙ ΤΡΟΠΟΠΟΙΗΣΕΩΣ ΤΟΥ 
ΚΑΝΟΝΙΣΜΟΥ ΛΕΙΤΟΥΡΓΙΑΣ ΝΙΑΡΧΕΙΟΥ 
ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΒΡΕΦΩΝ ΚΑΙ ΝΗΠΙΩΝ 
«Ο ΑΓΙΟΣ ΣΤΥΛΙΑΝΟΣ» ΤΗΣ ΙΕΡΑΣ 
ΜΗΤΡΟΠΟΛΕΩΣ ΑΛΕΞΑΝΔΡΟΥΠΟΛΕΩΣ 

Αρθρο 1 

Εις το άρθρον 2 του Κανονισμού συστάσεως και λει¬ 
τουργίας του εκκλησιαστικού Ιδρύματος υπό την επω¬ 
νυμίαν «ΝΙΑΡΧΕΙΟΝ ΕΚΚΛΗΣΙΑΣΤΙΚΟΝ ΙΔΡΥΜΑ ΒΡΕΦΩΝ 
ΚΑΙ ΝΗΠΙΩΝ Ό ΑΓΙΟΣ ΣΤΥΛΙΑΝΟΣ"» της Ιερός Μητροπό¬ 
λεως Αλεξανδρουπόλεως (Φ.Ε.Κ. 551/Β/2006), όπως αυτό 
έχει τροποποιηθεί (Φ.Ε.Κ. 1344/Β72008), προστίθεται πα¬ 
ράγραφος με αριθμό 8, ως εξής: 

«8) Σύσταση Κέντρου Δημιουργικής Απασχόλησης 
Παιδιών με Αναπηρία (ΚΔΑΠ - ΜΕΑ), καθώς και παιδιών 
με ειδικές ανάγκες. Για το σκοπό αυτό το Ίδρυμα θα 
προσλάβει ειδικό προσωπικό, σύμφωνα με τις απαι¬ 
τήσεις των σχετικών νόμων και των αναγκών που θα 
προκύψουν». 

Αρθρο 2 

1. Η ισχύς του παρόντος Κανονισμού αρχίζει από την 
δημοσίευση του στην Εφημερίδα της Κυβερνήσεως. 

2. Ο παρών Κανονισμός δημοσιεύεται επίσης στο Επί¬ 
σημον Δελτίον της Εκκλησίας της Ελλάδος «ΕΚΚΛΗΣΙΑ». 

Αρθρο 3 

Με τον παρόντα Κανονισμό ουδεμία δαπάνη προκαλεί- 
ται σε βάρος του προϋπολογισμού του Νομικού Προσώ¬ 
που της Ιερός Μητροπόλεως Αλεξανδρουπόλεως. Οια¬ 
δήποτε μελλοντική δαπάνη, εις εφαρμογήν του ως άνω 
άρθρου 1, θα προβλεφθεί στον οικείο προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 2013 
Ο Πρόεδρος 

1· Ο Αθηνών ΙΕΡΩΝΥΜΟΣ 

